Кризата ме научи, че най-важното пътуване е това към себе си | ELLE.bg\n1 Внимавайте със самолечението\n2 Принц Хари призна, че се страхува за бъдещето на сина си\n3 ДЕТЕТО НЕ ИСКА ДА УЧИ НОВИ НЕЩА: КАКВО ДА ПРАВИМ?\n4 Карантина 2.0 - какво да правим, когато фитнесът не работи\nКризата ме научи, че най-важното пътуване е това към себе си\nБроени дни след отпускане на каратинните мерки разговаряме с биснесдамата Весела Барбукова за това как тя и семейството й преминават през изолация, социална дистанция и ежедневните предизвикателства в условията на пандемия.\nАнна Кожухарова-Мариянска 08.05.2020\nГоспожо Барбукова, знаем, че от началото на извънредното положение сте във Виена при своите дъщери. Как минават дните Ви там?\nИзвън пандемията, аз обикновено споделям времето си между София и Виена. Както се шегувам – аз по-скоро живеех в самолета – толкова полети… Преди това много ме натоварваше, все не знаех кое къде ми е по трасето, а сега ми е толкова хубаво да си спомня за това време. В България е работата ми, тук са децата ми, така, че аз вечно съм на път. Избрах като втори дом за семейството ми Австрия преди много години, защото постигнатата тук обществена организация и култура на поведение, толерантност между хората е много важна за децата ми. Те живеят и се обучават в различна среда – лишена от суета, от безсмислено противопоставяне, в условия на уважение към другия и възможности за личностно доказване. Тук няма значение чий син или дъщеря си, а това беше много важно за децата ми, тук е важно ТИ кой си – какво правиш, какво постигаш, креативността ти, интересен ли си, заслужава ли уважение труда ти.Извън туристически популярното – град на музиката, уникален сграден фонд и невероятно изкуство, за мен е важно това, че във Виена има стремеж към хармония в ежедневието, опити стреса да се сведе до минимум, толерантност и спокойствие, за да може да оставаш по-лесно сам със себе си и да дълбаеш по своите окръжности. И в същото време – изобилие от възможности за социален живот в много аспекти.\nСега, в условията на пандемия всичко се промени. Ние сме „животари“ – обичахме да ходим по музеи, галерии, не пропускахме градските спортни, културни събития, а интересните места за срещи, виенските салони и ресторантите бяха специална част от живота ни. Сега това е в миналото и….просто се пренареждаме. Семейството ми е много дисциплинирано по отношение на спазването на мерките. Малката Анастасия учи в училището към ООН и то беше първото затворено в Австрия още през февруари, защото се оказа, че над 200 деца и много учители са били на ски ваканция в Италия. Това е нормално – тук ските са култ, а и ни дели една граница. Но тя не е напуснала дома ни от началото на мерките – учителите са казали и край - стриктно изпълнява препоръките. Разбира се, учион-лайн и изобщо не й липсват приятелите – след училище не спират чатовете и разговорите. Голямата ми дъщеря Деси учи магистратура, след като направи бакалавър в Оксфорд и също е на он-лайн обучение. Работеше хост и дизайн в едно култово заведение във Виена, но я съкратиха още на втория ден след мерките. Нормално. За нея се отвори пространство да се отдаде на хобито си – рисуване. Ние със съпруга ми сърфираме по тв канали, социални мрежи – аз де, той не участва в това. Разгледахме семейните албуми – онези с кориците. Заедно сме и се оказа, че това е прекрасно! Говорим за какво ли не, смеем се, забавляваме се.Върнахме нещо много хубаво, което бяхме загубили в забързаното си ежедневие – обяд на голямата маса – специално приготвен по зададени желания от предния ден, често и тематичен – италианска, гръцка, испанска, китайска кухня. Разбрах, че аз сама най-добре мога да почистя и подредя къщата си. Гардеробите ми, които бяха препълнени с трупани в годините дрехи и вещи, се опразниха – предадохме дрехите на пунктове на Червения кръст тук във Виена. Искаме да гледаме на целия ужас от хубавата му страна. И сме си казали – минимум стрес и никакви лоши новини!\nСъс сигурност биха се намерили хора, да кажат – Едно е да си изолиран във Виена, друго в София. Има ли разлика?\nДа ви кажа – отдавна съм обърнала гръб и игнорирам категорично завистта. Това е най-деградивното чувство у човека, което за съжаление ние в България притежаваме в изобилие. Също, като публична личност, често влизаща във фокуса на обществения интерес, съм свикнала да бъда обвинявана за какви ли не глупости, които дори не са ми хрумвали. Така, че отдавна съм приела това. В началото на кризата, след като заразените в БГ бяха десетици, а тук в хиляди… Определено съжалих, че не съм си в Родината. Всъщност и сега съжалявам, че не съм в България. Мерките в Австрия, както всичко, което правят, е много стабилно. Разлика има определено с България. Тук има т.нар. понятие гражданско общество. Казва се нещо – и край! Хората са много отговорни, дисциплинирани, изпълнителни. А какво се случва в България - вие сте там и най-добре знаете. Един не харесвал Борисов – хейт, друг не харесвал стила на Мутафчийски – пак хейт, трети… Мисля, че неуважението към властта е безобразно да се случва днес, в социо и политическите форматите, които сами сме избрали. Това е ненужно никому поведение. И да, завиждам, че България има генерал Мутафчийски. Негов изключителен фен съм!\nГолямата Ви дъщеря Дейзи е студентка, а малката Анастасия – ученичка. Как оцелявате Вие като родител в тяхното ежедневие?\nДецата ми са много „сладко“ критични и в същото време креативни – Дейзи рисува, изкуството е нейната собствена територия, обучава се он-лайн „ПР и бизнес комуникации“. Анастасияпък, тя е на 15 години, тъй като за сега е решила, че ще се посвети на правото, като някой мърморко, изгледал де що има исторически филми и конспиративни теории – върви и ни поучава.Искам децата ми да имат хубави модели на поведение. Старая се за това. Те копират моделите на поведение вкъщи. И в това е огромната ни родителска отговорност. Нали не можем да искаме децата ни да четат книги, след като нито веднъж не са ни видели нас, родителите, да държим книга в ръка?!\nВнимавам какво им говоря. Негативните новини, те ги четат, няма как в това информационно и глобално общество, но се старая да няма никаква паника и акцент върху негативното – те са най-малко готови за това, което се случва. Животът за тях едва започва. Училищната психоложка на Анастасия ни написа: „ Пазете психиката на децата!“и ни съветва непрекъснато.Това се старая да изпълнявам. И много ми помага. А що се отнася до он-лайн обучението – те и двете от години не знаят какво е това учебник. Те се обучават он-лайн от години. Всичко е през компютъра. И двете имат в раниците си 3 неща – вода, компютър и слушалки. Тук нямаме промяна.\nКакво отличава нас, българите, от австрийците? Защо ни е толкова трудно да спазваме правила?\nОтличава ни предимно едно нещо – уважението към успелия човек. Без значение дали е спортист, бизнесмен, артист, и какъвто и да е – щом е успял, значи можем да се поучим на нещо от него. Това в БГ не съществува. Та ние кого не оплюхме. И Левски не пощадихме. Това е народопсихология, която тук е възпитавана и е част от цялостното историческо развитие в годините на империята - да се уважава авторитета на властта и на успелия. Ние в БГ сме тотално далече от това разбиране.\nА според Вас, мерките в България правилни ли са?\nТрябва да ви кажа, че аз за първи път от толкова време се гордея, че съм българка. Супер адекватни мерки! Смятам, че в кратко бъдеще ще се цитира моделът на България за справяне с коронавируса. То се видя вече – швейцарски, френски медии оцениха действията на Щаба. Е, ние – не! Трябва да кажа също, че всяка една държава беше оставено от общото ни европейско поведение да се оправя сама. В този смисъл, смятам, че България се справи в пъти по-добре от Австрия. Все пак всички кризисни щабове разсъждават и предимно в териториален аспект – всяка държава има особености, има определено ниво на здравната система и доколко тя може да понесе пандемията. В този смисъл – браво на БГ! Гордея се с поведението на кризисния щаб. Не скривам, разбира се, че това се дължи основно на ген.Мутафчийски, с когото българите се запознаха отскоро, но аз го познавам от години. Аз повярвах на този човек, когато спаси живота на съпруга ми. Да, сега за първи път го казвам, защото не исках да споменавам, предвид обичайните спекулации. На съпруга ми бе отказана операция в Австрия за жлъчка пред спукване, предвид риска, а ген.Мутафчийски я направи за минути. Семейството ни беше много стресирано. Но той с лекота и финес за няколко минути направи тази операция. От този момент аз имам личната причина да му вярвам безапелационно. Той я направи с решителност и чувство за хумор, което виждам у него и сега. Мисля, че ген. Мутафчийски е попадение в ситуацията. Лекар, боец! А що се отнася до мерките – мисля, че в първите 20 дни трябваше да са драконовски – буквално карантина. Не ми хареса това, че магазините отворени, пазарите пълни, църквите отворени за Великден… Не ме разбирайте криво – аз съм дълбоко вярваща, просто смятам, че този риск бе ненужен. Вижте, аз съм във Виена и спазих до последно всичко, което бе разпоредено тук. Пътуванията в БГ по Великден, - това беше ненужно отношениеи предателство към моите приятели, роднини, мама и татко, близките ми, които спазват мерките, които не са мръднали от вкъщи и са отговорни. В това е проблема. Отговорните – срещу безотговорните.\nЗащо сме толкова недоверчиви? Не просто към управляващите… Предпочитаме да повярваме, че има глобална конспирация, която цели унищожаването на милиони по света, вместо да се доверим на учени и експерти. В момент, в който трябва да се смирим, ние тръгваме на бой (макар и само пред компютрите).\nПърво – в БГ не се уважава авторитета, така че това е обяснимо, но в никакъв случай нормално.\nЕ, то пред компютъра и във Фейсбук всички сме великани. Иди на живо – няма никой. Това е известен психофеномен вече.\nИмаше едно много интересно проучване от началото на април, направо като отговор на въпроса ви – то е на Галъп Интернешънъл. В европейски мащаб -на 1 място от европейците по доверие в правителството е Австрия, а на 1 място по доверие в конспиративни теории е България. Все едно е правено това проучване за нашето интервю.\nВсъщност, аз си мисля, че много внимание се обърна на "тулупите"/адмирирам определението!/, на кибиците, дето през целия си живот не са "забили пирон в тиква", но застанат ли във Фейсбук, стават великани - къде без снимка на профила, къде платени тролове, къде копиращи поредното просташко изказване в жалък опит за никому ненужна оригиналност. В опит да бъдат независими, от нещо си, но то Слава Богу от тях нищо и не зависи. По нашите балкански ширини ги има тез, но не мисля, че са толкова много. Все пак над 95% от хората в България показаха силна гражданска позиция, спазват мерките, уважават разпоредбите. Дали коронавируса е "дизайнерски" или не, и аз знам, че китайците ядат прилепи от 2000 години, колко конспиративни теории има за генезиса му - за мен това няма значение по отношение на спазване на предприетите мерки. Ние сме прекалено малки да променим това. Това са две различни неща. И на мен лично ми е все едно дали това е брутална световна конспирация, след като моя приятелка, дизайнерка от Милано, загуби и двамата си родители и още ги търси къде са ги откарали камионите, че да може да ги погребе след мерките. Мой прекрасен приятел, доктор, един месец се бори и едва оцеля. Мой любим съсед още в началото на кризата го взеха в болница във Виена, не се е прибрал у дома все още и аз не зная какво става с него... А една млада лекарка от Сливен загуби борбата за собствения си живот, след като е спасила много други животи...\nТака, че на мен лично, отдавна "тулупите" не ми пречат. "За да видиш пеперуди, трябва да изтърпиш гъсениците!" /Екзюпери/\nАко можехте да избирате, къде щяхте да предпочетете да прекарате изолацията – във Виена, в София, в Земен?\nВъпроси ви е направо риторичен! Земен, разбира се! Аз много си обичам родния град, там са родителите ми, там се чувствам най-добре и мисля, че никога не съм го напускала. Беше забавно да си говорим с татко, който е и кмет на община Земен: аз от Виена звъня всеки ден притеснена, а той като цяло отрезвяваше притесненията ми. Казва: „ Чакай сега, спокойно, ние сме дълбока провинция и в същото време спазваме мерките много повече от жителите на големите градове: всеки си е вкъщи, семействата са заедно, по домовете, в градината, по планината, дефилето - хората се разхождат, но спазват препоръките.“ Смятам, че тази пандемия ще ни накара да преоткрием малкия град, селата, различния начин на живот, който сме забравили в забързания град. В подкрепа на това е и факта от моя бизнес - недвижимите имоти. Сега, въпреки извънредното положение, хитово се търсят парцели и къщи в широк периметър на столицата – 50-60 км. или около големите областни градове – 20-30 км. Ще се завърнем към изконните ценности, към къщата, към спокойствието, съм градината, към Природата… Мисля, че това ще бъде една от хубавите страни на ужасния вирус.\nКакво е първото нещо, което ще направите, когато вече няма ограничения?\nЩе се събудя рано, ще отворя всички прозорци, ще пусна до дупка Up Where We Belong на Джо Кокър, ще си сложа токчетата и ще обиколя колкото мога музеи и галерии във Виена. След това – тур с приятелите ми по любимите кафета, ресторанти и места за срещи. А на другия ден – заминавам за Земен!\nКакво ще промени за Вас кризата в чисто човешки план?\nПренареди ме. За пореден път ми доказа, че Бог е любов! Сближих се още повече със семейството си. Разбрах, че най-важното пътуване е това към себе си!\nВесела Барбукова , социална дистанция , пандемия , Covid-19\nБез Après-Ski партита тази зима\nСедмицата на модата в Лондон под...\nСпряха снимките на The Batman -...


Git - Документация | ICDSoft\nСекцията Git в Контролния панел Ви позволява да създавате Git хранилища (repositories) на Вашия хостинг акаунт. Също така имате възможност да инсталирате софтуера GitList, който може да бъде използван за преглед на Вашите Git хранилища чрез произволен браузър.\nЗа да създадете Git хранилище на Вашия акаунт, трябва да изберете поддомейна и пътя за уеб достъп. Те определят уеб адреса, който ще използвате, за да достъпвате до Git хранилището отдалечено от друг сървър или от локалния Ви компютър.\nВсички хранилища ще бъдат съхранявани в директория /private/git.repostorage на Вашия хостинг акаунт. Трябва да изберете името и описанието за хранилището, което създавате. Ще бъде създадена директория с името на хранилището, например:\nУеб адресът на хранилището ще бъде автоматично защитен с потребителско име и произволно генерирана парола. След това можете да промените потребителите с достъп до интерфейса, използвайки секцията Защити / Защита на уеб достъп в Контролния панел.\nИнсталиране на GitList\nМожете да инсталирате GitList на Вашия хостинг акаунт, използвайки подсекцията Инсталиране на GitList в секцията Git на Контролния панел. Софтуерът GitList Ви позволява да преглеждате Git хранилища чрез браузър, да виждате различните версии на всеки файл и историята на промените. GitList е безплатна програма с отворен код написана на PHP.\nЗа да инсталирате GitList, трябва да изберете поддомейна и пътя до директорията, където искате да бъде инсталиран. Също така трябва да посочите пътя до Git хранилищата, които искате да показва. Ако сте създали хранилищата, използвайки Контролния панел, тогава Вашите хранилища ще са в следната директория:\nДиректорията ще бъде автоматично защитена с потребителско име и произволно генерирана парола. След това можете да промените потребителите с достъп до интерфейса, използвайки секцията Защити / Защита на уеб достъп в Контролния панел.\nGitList не е съвместим с PHP 5.3 и 5.6, затова ще трябва да използвате PHP 7.4 или 8, за да работи успешно този софтуер.


Вода се излива по улица в квартал „Любен Каравелов“ - Haskovo.NET\nВода се излива по улица в квартал „Любен Каравелов“\n10:09, 22 яну 2021 г.\nВода се излива по улица „Георги Бенковски“ в хасковския квартал „Любен Каравелов“. Повредата е на кръстовището с улица „Хан Аспарух“, до детска градина №18 „8-ми март“. От теча тази сутрин на места имаше заледявания в районна на Старата баня.\nСпоред живеещите наоколо, повредата е в тръба за питейната вода, макар че течът беше непосредствено до улична шахта. Те заявиха, че вероятно повредата е възникнала снощи.\nОчакваше се пристигането екип на ВиК-Хасково, който да отстрани аварията. Възможно е да се затвори улицата при ремонтните дейности, тъй като от там минава и тръбата за газификацията.\nНа сайта на водното дружество съобщават днес, че във връзка с възникнала авария на улица „Тодор Кирков“ в Свиленград е спряно водоподаването в района в между улиците „Тодор Кирков“ и „Комуна“. Прогнозен час на възстановяване на водоподаването – 16:00 часа. След отстраняване на аварията е възможно помътняване на водата.\n10:33, 22 яну 2021\nняма проблем!!!кауна отговаря.\n10:38, 22 яну 2021\nВдигнете заплата на кмета, КАЗАХ!\n11:51, 22 яну 2021\n15:38, 22 яну 2021\nШефа на ВиК получава по-голяма заплата от Кмета. Защо търсите решение на проблемите само от Кмета.\nЧаст от Хасково без вода заради ВиК авария, затвориха част от „Кирков“ 04.12.2020\nГинеколог и патоанатом на прием. Патоанатомът казва:\n- Ех, колега... Колко приятно събитие! Огледайте се само - наоколо все усмихнати лица! И хората само какви са - живи, топли, мърдат!\n- Да, колега, наистина, колко приятно! Наоколо все лица, лица, а не...\nМВР: Водачът на БМВ-то е причинил челната катастрофа, шофирал е с 2,78 промила


ФРАСКИТА, циганка, приятелка на Кармен – сопран\nМЕРЦЕДЕС, циганка, приятелка на Кармен – мецосопран\nПремиера – 26 и 28 юли 2006 година\nПод палещите лъчи на андалузкото слънце, войници и граждани се забавляват в очакване на обедната почивка на тютюноработничките. Появява се Микаела, която търси сержанта Дон Хозе и това създава оживление сред скучаещите войници. Придружавани от група деца, идват маршируващите войници за смяна на караула под командата на Дон Хозе и на новодошлия в Севиля лейтенант Цунига. След кратък разговор между двамата, прозвучава камбанен звън – сигнал за обедната почивка. Площадът отново се изпълва с шумен народ. Тютюноработничките излизат, младите се срещат със своите обожатели.\nИдва Микаела, чистата селска девойка, която носи писмо от майка му. Така Дон Хозе успява да се откъсне от омайния чар на Кармен и да се пренесе в спокойния, идиличен живот на село. Но пронизителен писък го изтръгва от света на спомените. В разгорещен спор, Кармен е наранила с нож една от работничките. Цунига заповядва на Хозе да арестува виновната и да я отведе в затвора. Когато остават сами Кармен успява да го убеди да я пусне да избяга, като му определя среща в кръчмата на Лила Пастия. Дон Хозе изпълнява желанието й, заради което самият той попада в затвора.\nТълпата посреща с възторжени викове храбрият, но разглезен тореадор Ескамилио. Всички пият наздравица в негова чест, а той вече е харесал хубавата Кармен и вдига тост за любовта и за нова среща. Напразно й се присмиват и не вярват, че войникът ще дойде – в далечината се чува неговата песен. Кармен го посреща, пее и танцува за него, но скоро радостта им се прекъсва от долитащия призив на казармената тръба. Хозе е длъжен да се яви на проверка. Свободолюбивият дух на Кармен не може да проумее как е възможно да я изостави точно в този момент, когато тя му предлага любовта си. Сега пък се появява Цунига, който се е надявал да завари Кармен сама, за да се позабавлява. Цунига й се подиграва – тя е предпочела войника пред офицера. Двамата мъже се нахвърлят един срещу друг, но намесата на контрабандистите осуетява двубоя. За Дон Хозе вече няма избор – трябва да дезертира. Кармен му рисува красотата на свободния живот, и той, завладян от любовта си към нея, възторжено се присъединява към контрабандистите.\nНа площада народът очаква с нетърпение началото на борбата с бикове. Тълпата радостно приветства тореадорите, водени от всеобщия любимец Ескамилио. Кармен също е тук. Приятелките й Фраскита и Мерцедес я предупреждават, че Хозе е наблизо и се крие, но циганката не се страхува. Тя е готова да се срещне с бившия си любовник. Хозе застава пред нея и нежно и отчаяно я моли да се върне при него, но Кармен е категорична: “Свободна съм…свободна ще умра!” В порив на крайно отчаяние и накърнено достойнство, Хозе я пронизва с ножа си.\nЖорж Бизе (1838 – 1875) е един от най-значителните представители на френското оперно творчество от втората половина на ХІХ век. В произведенията му са намерили израз най-добрите страни на прогресивната култура на Франция. Неговата жизнерадостна и темпераментна музика се отличава с голямо мелодическо богатство и пламенни чувства. Краткият му живот е изпълнен с бурна и напрегната творческа работа. Написал е 5 опери, Симфония в до мажор, музика към “Арлезианката” на Алфонс Доде и др.\nПрез 1874 г. Жорж Бизе, търсейки сюжет за нова опера, се спира на нашумялата новела на френския писател Проспер Мериме (1803 – 1870) “Кармен”, написана през 1845 г. Със създаването на либретото се залавят двамата опитни литератори и театрали Анри Мелиак (1831 – 1897) и Луи Халеви (1834 – 1908), автори на голям брой от текстовете на Офенбаховите оперети.\nОперата “Кармен” е едно от връхните постижения в цялата френска музика. Това е дълбоко реалистично произведение, изпълнено с драматизъм и издържано отначало докрай в народностен дух. Музиката е наситена с живот и кипящи страсти. Написана в духа на испанския музикален фолклор, тя отговаря напълно на сюжета. Но въпреки испанските теми, взети от народнопесенното богатство на тоя народ, музиката на Жорж Бизе е истинско френско изкуство. Драматичните стълкновения и конфликти са обрисувани с дълбоко психологическо проникновение, а музикалните характеристики на героите са едни от най-ярко изразените в цялата оперна литература.\nВероятно няма оперен театър по света, който да не е посягал към прочутата творба на Жорж Бизе „Кармен“. За всяко мецосопрано пък е мечта да се превъплъти в образа на огнената циганка.\nПремиера на операта се състояла на 3 март 1875 г. в Париж – една година след написването на творбата. Първото представяне пред публика обаче е провал, а композиторът е обвинен в безнравственост. Само няколко месеца по-късно във Виена Бизе е реабилитиран, а операта „Кармен“ е приета като нещо изключително.


Бенитес: Можем да подобрим още играта си, Рейна ще стане легенда - Европейски футбол - Sportal.bg\n26 март 2009 | 13:29\nМениджърът на Ливърпул Рафаел Бенитес е доволен от изключителната форма, която демонстрира напоследък неговият отбор, но вярва, че мърсисайдци могат да подобрят още повече играта си. На първо време, испанецът се надява неговите футболисти да запазят настройката и импулса си и след двуседмичната пауза в Премиър лийг, наложена заради предстоящите световни квалификации.\n”Наистина съм доволен от отбора. Хората казват, че не съм се усмихвал, но аз наистина съм щастлив и мога да гарантирам , че съм горд с отбора. Головата разлика може да се окаже важна, така че ние знаехме преди двубоя с Астън Вила, че трябва да вкараме повече голове. Сега сме в по-добра позиция, но трябва да продължим да играем добре и да отбелязваме голове. Според мен можем да още повече да подобрим играта си. Разочарован съм, че паузата в първенството идва точно сега, но не мога да променя ситуацията. Надявам се, че играчите ще се завърнат със същата настройка и ще запазим импулса”, заяви Бенитес.\nИспанският специалист не пропусна да отбележи и задоволството си от изявите на стражът на Ливърпул Пепе Рейна, който миналата седмица подобри клубния рекорд, постигайки 100 мача без допуснат гол за рекордно кратък срок – 197 участия. ”Хората не осъзнават колко добър е Рейна, но мисля, че за в бъдеще ще разберат това. Той вдъхва увереност на целия отбор, а и да не забравяме, че е достатъчно млад играч, така че може да подобри още повече играта си”.\nРиера: Ние сме в по-изгодна позиция от Юнайтед\nредактор - отдел "Футбол" Прочетена 3020


Уханието на рози подобрява съня - Безсънието - Как да се преборим с... - Доктор Онлайн - сайт за здраве\n4 май 2010 18:06 | Коментари: 0\nУчените откриха, че ароматите могат да оказват влияние както върху нашето психологическо състояние, така и върху физическите ни реакции. Студенти, които са край розмарин или лавандула, са в състояние да запомнят много повече информация.\nОсвен върху паметта приятното ухание може да се отрази и на съня. Ароматът на рози може да ви осигури приятен сън, за разлика от този на развалени яйца, от който можете да сънувате кошмари. Миризмата на жасмин в една стая подобрява възможността за разрешаването на някакъв проблем.\nОткривайки това, учените решили да експериментират с ученици. Те се надявали, че ароматът на мента, комбиниран с звуци от течаща вода и шумолене на листа по време на урока, ще подобри концентрацията на учениците.\nМентата увеличава и издръжливостта на организма при по-големи физически натоварвания. Оказва се, че ароматите имат реална роля в подобряването на живота на хората.\n„Невероятно е как миризмите могат да оказват такъв контрол над нас“, твърдят учените.\nLithium Chloride 0,15 mmol/ml


Александра Фейгин със специален приз от София – евростолица на спорта | спортни новини от insport.bg\nНовата голяма звезда на българското фигурно пързаляне Александра Фейгин получи поредното признание.\n16-годишната състезателка бе удостоена със специален от приз от Фондация „София – европейска столица на спорта“ като най-прогресираща спортистка в своята възраст през последната година.\nВъзпоменателният медал бе връчен на фигурстката от Анатоли Илиев – организационен секретар на Фондацията.\nНа срещата с медиите присъстваха още Татяна Йорданова – председател на БФ кънки и Ина Лутай – треньорка на Фейгин, които дадоха повече подробности за започващия в сряда турнир за Европейската купа „София Трофи“.\nСъстезанията ще бъдат придружени със семинар, в който ще се включат световно известни личности във фигурното пързаляне. Към турнира и към съпътстващите събития има огромен интерес, след като преди три седмици Александра Фейгин записа най-доброто класиране на българското фигурно пързаляне при жените на Европейско първенство с 11-ото си място в Минск.\n← Андреев остана на две точки от първа победа в АТП


Новини от България – Стани врабчеброец на 18-и май.\nАвтор: "PoligrafF" , от 10.05.2019 0\nТова е мотото на тазгодишната кампания за преброяване на врабчетата.\nВсеки, който може да отдели 10 минути в съботния ден, ще помогне много за събирането на данни, които проследяват тенденцията в числеността на врабчетата и тяхното разпространение в населените места.\nДа се броят врабчета не изисква специални знания и умения. Преброяването на малките „градски разбойници“ става лесно и бързо, посочват организаторите на кампанията. Врабчетата могат да се броят на улицата, в двора на къщата ни, в близкия до дома ни парк или градина, в съседното училище или детска градина. Водещо и важно е мястото да бъде удобно за броящия врабчета. Необходимо е още врабчеброеца да разполага с мобилен телефон, таблет или друго устройство с достъп до интернет.\nВсеки регистрирал се на сайта vrabcheta.bg и участвал в броенето, има шанс да спечели специална разходка за наблюдение на птици с опитен водач по алеята на птиците в Южен парк, София, за 15 свои приятели, близки или колеги. Тегленето на наградата ще се проведе на 31 май.


Робот подомиячка MONEUAL RS700 - за фирми\nMoneual Everybot RS700 - Роботизирана подомиячка - САМО ЗА ФИРМИ\nПродуктът може да бъде заплатен само на място в брой в шоу-рума ни в гр. Пловдив, ул. Брезовско шосе 145 или предварително по банкова сметка след издадена фактура от Наша страна! Доставката се поема от клиента като продуктът може да бъде изпратен от офис на Еконт или Спиди! Нужно е да попълните и Декларация, че сте съгласни с всички условия по сделката!\nЦена за Фирми: 459.00 лв. с ДДС (382.50 лв. без ДДС) с гаранция 10 календарни дни за откриване на фабрични дефекти\nВъзможност за удължаване на гаранцията на 6 месеца срещу доплащане от 40.00 лв.\nВреме за работа: до 100 мин, сух и мокър моп\nКатегория: НОВИ ПРОДУКТИ Производител: MONEUAL SKU:\n459,00 лв. ИЗПРАТИ ЗАПИТВАНЕ\nСтандартна гаранция - 10 календарни дни 6 месеца (+40,00 лв)\nMoneual Everybot RS700 е най-новият роботизиран моп, който има функция за сухо и мокро почистване на пода. Роботът може да чисти, както с вода така и без. Подомиячката е изключително ефикасна благодарение на 2 микрофибърни кърпи, които постоянно се напояват с чиста вода. Moneual Everybot RS700 има 6 различни режима на почистване!\nЗа разлика от предшественика ми (RS500), RS700 има по-дълго време за работа (до 100 мин при повторно зареждане на вода), както и допълнителни сензори.\nMoneual Everybot RS700 е робот подомиячка с двойно въртящи почистващи кърпи с интегрирана функция за миене с чиста вода. Уредът е подходящ само за твърди подове – плочки, паркет и др. Благодарение на двете въртящи се колела и микрофибъните кърпи чистотата във Вашия дом ще е налице.\nMoneual Everybot RS700 може да бъде използван както със сухо почистване така и за мокро благодарение на интегрирания контейнер за чиста вода с вместимост от 60cm3.\nMoneual Everybot RS500 има 6 различни режима на почиставане:\nдо 100 мин (при повторно наливане на вода в контейнера)\nОколо 150 мин\nLi-ion, 2150 mAh\nСух или мокър моп\nАвтоматично почистване, Интензивно почистване (фокусирано), Edge-почистване, Ръчно почистване, Y-образно почистване, Turbo (20% по-бърз)\n37.5 × 20.5 x 11 cm\nOberon 90 (до 11 м2) - Въздухопречиствател - САМО ЗА ФИРМИ\nПочувствайте чистотата на всяка глътка въздух! Със стилен и компактен дизайн, придружен с 3-степенна филтрация, ...\nРобот за почистване на прозорци MAMIBOT GLASSBOT W110-T - САМО ЗА ФИРМИ\nМултифункционалният робот MAMIBOT GLASSBOT е предназначен за сухо почистване на всякакви видове твърди и гладки ...\nБезкабелен електрически моп MONEUAL AQUA JET 5500 - САМО ЗА ФИРМИ\nПредставяме Ви най-новото и изключително ефективно решение за почистване на замърсявания - безкабелната подомиячка ...\nБезкабелна прахосмукачка Xiaomi ROIDMI F8E (S1E) - САМО ЗА ФИРМИ\nОтличена с международни награди, безкабелната прахосмукачка Xiaomi Roidmi F8Е е съчетание между функции, удобство и ...\nMoneual Everybot RS700 е най-новият роботизиран моп, който има функция за сухо и мокро почистване на пода. Роботът ...\nот 459,00 лв.


Арсенал – Суонзи Сити на живо 28.10.2017\nАрсенал – Суонзи Сити, 10:00 am ET , Saturday, English Premier League\nВ играта има лидер и екип от средата на таблицата (класирана 5 и 15). Арсенал в много добра форма (в последните 5 мача победи – 4). Суонзи Сити е в лоша форма (в последните 5 мача победи – 1). В Арсенал може да има проблеми с физиката с съперник – през последните дни играе повече мачове, отколкото съперник. В Суонзи Сити в последно време е дом серия мачове. В този мач, Арсенал е категоричен фаворит.\nПоследните 12 главата до главата мачове Арсенал спечели 6 мача, равенство 2 мача, загуби 4 мача и цели 21-14. Включително мачове у дома между тези съперници Арсенал спечели 2 мача, равенство 1 мача, загуби 3 мача и цели 7-9.\nГледайте и залагайте Арсенал – Суонзи Сити разположение на: 1xBet (Full Screen)\nЗалагания Арсенал – Суонзи Сити\n1.24 7.3 14 Гледайте и залагайте\n1.24 7.35 13.5 Най-добри Коефициенти\n1.21 6.75 12 за клиенти в САЩ\n01.10.17 Arsenal FC – Brighton & Hove Albion – 2:0 24.10.17 Swansea City – Manchester United – 0:2\n21.10.17 Swansea City – Leicester City – 1:2\n14.10.17 Swansea City – Huddersfield Town – 2:0\n30.09.17 West Ham United – Swansea City – 1:0\nTags: Арсенал на живо, Суонзи Сити на живо


Информация за членството в бализ\nБългарска асоциация за лица с интелектуални затруднения е национална мрежа от родителски организации, която работи за достойния и независим живот на лицата с интелектуални затруднения и техните семейства. БАЛИЗ се застъпва за провеждане на национална и местна политика, която зачита правата на лицата с интелектуални затруднения и спомага за изграждане на необходимата им подкрепяща среда и пълна интеграция в обществото.\nБАЛИЗ подкрепя разкриването и развитието на социални услуги в общността за лицата с интелектуални затруднения, ранната интервенция, интегрираното обучение и подкрепената трудова заетост.\nБАЛИЗ членува в национални съвети и други национални, европейки и международни организации, спомагащи за успешното провеждане на дейността й.\nОтстояване на правата на лицата с интелектуални затруднения и техните семейства пред институциите на централната и местната власт.\nУчастие в изготвянето, наблюдението и контрола на провежданата национални, регионални и местни политики за лицата с интелектуални затруднения.\nПровеждане на проучвания и изготвяне на анализи и становища във всички области, свързани с лицата с интелектуални затруднения.\nСъбиране, обобщаване и разпространение на информация в т.ч. поддържане на интернет страници и публикуване на популярна и специализирана информация в електронен и печатен вид, организиране на информационни кампании и организиране на обществени форуми.\nОказване на подкрепа за сформирането и дейността на родителски организации и организации на лица с интелектуални затруднения.\nРеализиране на проекти в областта на защитата на правата, социалната интеграция и социалните услуги за лицата с интелектуални затруднения.\nЧленуване и партньорство със сродни български и международни организации за постигане на целите си.\nЕтичен кодекс на БАЛИЗ\nЧленовете на БАЛИЗ се съгласяват и споделят следните Етични принципи:\nмаксимално възможно включване на лицата с интелектуални затруднения при обсъждане на въпросите, които се отнасят до тях;\nтърсят представителство на позициите на лицата с интелектуални затруднения и техните родители и семейства на всички нива;\nв своята дейност зачитат и максимално подкрепят независимия и достоен живот на лицата с интелектуални затруднения;\nако предоставят услуги и дейности за лица с интелектуални затруднения се стараят да спазват най-добрите стандарти за качество и професионализъм;\nпротивопоставят се на институционалната грижа и работят за закриването на институциите;\nреализират дейността си като неправителствени организации с добросъвестност, прозрачно и с пълна отчетност.\nОбщи принципи на членството и видове членство\nРедовни членове на Асоциацията могат да бъдат юридически лица, фондации и сдружения, които споделят целите на Асоциацията и желаят да работят за тяхното постигане и в които членуват лица с интелектуални затруднения и / или техни родители и близки.\n- Юридически лица, които по устав, мисия и предмет на дейност работят за лицата с интелектуални затруднения, без в тях да членуват лица с интелектуални затруднения и техните родители (роднини) или\n- Обединения на три и повече лица с интелектуални затруднения и / или родители и роднини на лица с интелектуални затруднения, без да са регистрирани като юридическо лице.\nПочетни членове могат да бъдат физически или юридически лица, които споделят целите на Асоциацията и са допринесли съществено за развитието на организацията и изпълнението на нейната мисия. Номинации за почетно членство могат да правят Общото събрание, членовете на Управителния съвет и Изпълнителния директор.\nРедовните членове на Асоциацията имат право:\nДа участват в дейността на Асоциацията и в работата на работните групи\nкъм Общото събрание.\nДа участват в заседание на Общото събрание с право на глас.\nДа бъдат избирани в органите на управление.\nДа осъществява контрол върху работата на Асоциацията и Органите на\nДа се ползуват от имуществото и от резултатите на дейността й.\nДа участва във формирането на общите становища и позициите на Асоциацията.\nДа участват като партньор в общи проекти на членове и на самата Асоциация.\nДа участват в обмена на добри практики с останалите членове на Асоциацията.\nДа поставят въпроси пред администрацията на Асоциацията и да получават отговори.\nДа участват в инициативи на Асоциацията.\nДа кандидатстват с проектни предложения за финансиране и друга подкрепа от фондовете на Асоциацията.\nДа участват в дейността на Асоциацията, а при покана и в работата на работните групи към Общото събрание.\nДа участва в заседанията на Общото събрание без право на глас.\nДа участва в дискусиите по изготвяне на общите становища на Асоциацията;\nДа участва в инициативи на Асоциацията.\nДа участват в дейността на Асоциацията, а при покана - и в работата на работните групи към Общото събрание.\nДа участват в заседанията на Общото събрание без право на глас.\nДа бъде информиран за дейността на Асоциацията.\nДа участва в дискусиите по изготвяне на общите становища на Асоциацията.\nРедовните членове на Асоциацията са длъжни:\nДа спазват Устава и Вътрешния правилник на Асоциацията.\nДа работят за постигане на целите на Асоциацията и да спазват политиката й.\nДа определят свой представител, който да участва в дейността на Асоциацията.\nДа заплащат предвидените имуществени вноски и годишен членски внос по реда\nопределен във Вътрешния правилник.\nДа съдействат за изграждане и повишаване авторитета на Асоциацията.\nДа предоставят ежегодно актуална информация за дейността си и за настъпили\nпромени в устройството на организацията,\nДа споделят опит и добри практики с другите членове на Асоциацията;\nДобросъвестно и в срок да изпълняват задълженията, поети за решаване на\nДа работят за постигане на целите на Асоциацията и да спазват политиката и.\nДа заплащат предвидените имуществени вноски по реда определен във Вътрешния правилник.\nПочетните членове са длъжни\nДа работят за постигане на целите на Асоциацията.\nПроцедура за прием на членове, отпадане и изключване.\nИзисквани документи, съгласно различните видове членство.\nЧленството в БАЛИЗ е максимално улеснено. Цялата необходима информация за кандидатстване за членство е достъпна на интернет страницата на БАЛИЗ, както и в офиса на Асоциацията при поискване.\nАдминистрацията на БАЛИЗ отговаря за приема на нови членове като отговаря на запитвания, а при заявен интерес оказва подкрепа при подготовка на документите и придвижва административно кандидатурата за решение.\nСлед разглеждане на кандидатурата Управителният съвет може да реши, че е необходима среща с представители на организацията или друга допълнителна информация, за дейността и. Кандидатът се уведомява за решението в 10 дневен срок и администрацията на БАЛИЗ съдейства за следващите действия.\nКандидатът за член може да обжалва решението на УС пред Общото събрание.\nРешението на Общото събрание е окончателно.\nПроцедура по приема на нови членове:\nПодаване на заявление със всички съпътстващи документи. В заявлението се посочва членството за което се кандидатства.\nРазглеждане на документите на редовно заседание на УС и взимане на решение.\nУведомяване на кандидата в 10 дневен срок от взимане на решението.\nВнасяне на решението за одобрение от Общото събрание.\nИзключване от Асоциацията\nОсвен в случаите посочени в Закона за ЮЛНСЦ и Устава на БАЛИЗ към изключване на членове се преминава при:\nсистемни нарушения на Устава и Правилника на вътрешния ред;\nпротиворечие с политиката, ценностите и целите на Асоциацията;\nпри действия и изказвания, които подронват образа и престижа на Асоциацията;\nпри доказано неспазване на Етичния кодекс на членовете;\nЗа изключване мотивирано решение взима на свое заседание УС, което внася за одобрение на следващото заседание на Общото събрание.\nМотивираното решение изисква да бъдат събрани и налични достатъчно материали удостоверяващи нарушението, което е основание за изключването.\nРешението на УС може да бъде обжалвано пред Общото събрание. Решението на Общото събрание е окончателно.\nПроцедура по изключване може да бъде предприета при мотивирано поискване от поне 3 пълноправни члена на Асоциацията или член на УС.\nПреди пристъпване към изключване УС може да поиска допълнителни уточняващи документи или среща с представител на организацията – член. Администрацията на Асоциацията организира срещата и съдейства за събиране на необходимата информация.\nПри възникване на проблем с членовете\nПри възникване на проблеми с член на Асоциацията по решение на УС може да бъде излъчен представител на Асоциацията, който да проведе срещи и да съдейства за разрешаването на проблемите.\nПроцедура по изключване на член:\nПредставяне на мотивирано искане за изключване на заседание на УС.\nУС взима решение за изключване или изисква допълнителни материали и среща с представител (и) на организацията. Решение се взима на следващото заседание.\nУведомяване на изключената организация в 10 дневен срок.\nВнасяне за одобрение на решението на следващо заседание на Общото събрание.\nКонстатиране на отпадане\nОтпадане от членство се констатира при:\nнеплащане на членски внос в рамките на 3 последователни години;\nпри неявяване на 3 поредни общи събрания без уважителни причини.\nИзисквани документи, съгласно различните видове членство\nУстав, съдебна регистрация по актуално състояние или справка в някой от публичните регистри.\nДокумент за вписване в Централния регистър\nМисия и представяне на дейността на организацията за последните 2 години.\nМотивационно писмо за членство


Жега до 35 градуса на сянка в Кърджали - Kardjali.bgvesti.NET\n- Иванчо, какво се получава от овцата?\n- Вълна, естествено.\n- А какво правим от вълната?\n- Е, как не знаеш? От какво ти е направено палтото?\n- От палтото на тати.\n07:21, 02 сеп 2020 г.\nЖега до 35 градуса на сянка се очаква днес в Кърджали. Ще има променлива облачност, като облачността ще достигне 20%. Не се очакват валежи и гръмотевични бури. Ще духа слаб вятър със скорост до 4,3 м/с.\nВъпрос: Какво е блондинка с естествен бюст?\nКадрие Джесур:Двуезичието в сп.”Небет тепе” дава възможност за творческо изразяване


Български железници / Bulgarian railways • Виж темата - Имате ли доверие в националния железопътен регулатор ИАЖА ?\nИмате ли доверие в националния железопътен регулатор ИАЖА ?\nИмате ли доверие в националният железопътен регулатор ИАЖА ?\nОбщо гласове : 38\nот Administrator » Чет Яну 15, 2015 4:22 pm\nИмате ли доверие в националния железопътен регулатор Изпълнителна агенция "Железопътна администрация" (вкл.Националният орган по безопасността в ЖПТ и Националният орган за контрол по прилагането на Регламент 1371/2007 за правата и задълженията на пътниците в ЖПТ) ?\nRe: Имате ли доверие в националния железопътен регулатор ИАЖ\nот stankos » Чет Яну 15, 2015 4:39 pm\nОтговора ми е НЕ тъй като те не смятат и не се чувстват длъжни да спазват каквито и да е правила и регламенти !\nот ivajlo_nikolov » Чет Яну 15, 2015 8:40 pm\nЧак пък както ГВА. Те като ДАИ да работеха от депата на БДЖ щяха да излизат локомотиви и вагони за няколко влака дневно + половината дезира\nот plastikat » Чет Яну 15, 2015 10:07 pm\nИ какво да ги правим тия боболебовци ?\nот bdz46203 » Пет Яну 16, 2015 7:21 am\nАз им имам доверие, защото съм запознат с дейността им. Повече от ясно е, че тези които са казали "не", са на принципа чул недочул. Най-лесно е да плюеш просто така, без да разбираш нищо.\nот Saruman » Пет Яну 16, 2015 8:43 am\nЗа мен разследващите комисии работят добре, чел съм им рапортите, но работата на ИАЖА е малко съмнителна.\nот 07 » Нед Яну 18, 2015 1:31 am\nplastikat написа: И какво да ги правим тия боболебовци ?\nКосмонавти!!!! За полет до Юпитер или по далеч! Само така няма да тежат на земята...\nот Варужан Апелян » Нед Яну 18, 2015 7:42 pm\nТова е личното ми мнение на база наблюдения от позицията на бивш координатор в АПЖТ, която асоциация без никакъв ресурс, през годините свърши много повече работа за пътническият интерес в сравнение с националния орган за правата на пътниците. Очевадно е също, че ИА ЖА и като регулатор и като национален орган на безопасност се обезличи напълно, като на практика се превърна в дирекция към министерството с неясни функции и не желаеща да поеме грам повече отговорностти в защота на общественият интерес от колкото са на хартия. Разследванията вече са в миналото, агенцията не проверява системи за безопасност и подвижен състав, няма публична информация за установени нарушения, превенции, издадени административни актове и санкции. Всичко е една скъпо платена и безмълвна тишина...\nот bdz_55-089 » Съб Яну 30, 2016 7:15 pm\nКатегорично гласувах НЕ! Според мен тази структура е напълно безсмислена и безполезна и трябваше отдавна да бъде напълно ликвидирана, защото само тежи на бюджета със заплатите на клатещите краката си. Дано поне има чуваемост нашия вот и да се предприемат сериозни реформи в тази насока. Разбира се, аз продължавам да съм твърдо за обединяване на НКЖИ и БДЖ, за драстично свиване на административно-управленския апарат и за даване на големи правомощия и повишаване възнагражденията на машинистите и другия оперативен персонал. С изненада установявам, че някои от съфорумците, които упорито заклеймяват НКЖИ например и изкаваха много недоволства срещу положението в сектора, сега защитават ИАЖА, обвинявайки останалите, че са"недочули и неразбрали". Няма как НКЖИ да е черната овца, а ИАЖА да е белият кон- невъзможно. Всъщност, такава липса на принципност и последователност не се среща за пръв път в този форум. Това показва колко е вярна максимата "Битието определя съзнанието".\nот Димитър Деянов » Съб Яну 30, 2016 9:20 pm\nот BDZ 07 » Съб Яну 30, 2016 9:28 pm\nот 07 » Съб Яну 30, 2016 9:49 pm\nНямам голямо доверие на нито един държавен регулатор в България. Като се замисля май на ИАЖА нямам никакво!\nот bdz46203 » Нед Яну 31, 2016 1:19 pm\nАЗ съм убеден, че повечето писали не , изобщо си нямат представа, какво представлява ИАЖА и с какво се занимава, особено русенският чукан, който дори я свърза с НКЖИ?!\nот bdz_55-089 » Нед Яну 31, 2016 2:09 pm\nА за останалите 90 %,които казват същото, какво смяташ? И те ли са "чукани"?! А това, че споменавам НКЖИ не значи, че нямам представа какво върши едната структура и какво- другата, но няма как едната е да много добре, а другата да е много зле. Предполагам, че дори ти не го вярваш докрай.


Железни мерки за сигурност\n- Ало, откраднали са ми волана и арматурното табло на колата. Моля ви, елате.\n- Кажете къде се намирате, ние тръгваме.\nСлед минута се обажда същият глас:\n- Извинявайте, грешката е моя. Бях седнал на задната седалка. Сега се преместих на предната и намерих всичко.\nМъртво пиян българин в Англия го карат с кола към хотела на предната седалка. Когато се събужда, три пъти се шокира:\n1) Божичко, пиян съм зад волана!\n2) Леле, карам в насрещното платно!\n3) Майко мила, и волана ми го няма!\nmotoman: vrtoriq vic me razbi ahha xD\nНякой: Вторият виц наистина е готин. И първият също :D


Балама баба хвърля през тересата 3800 лв.\n75-годишна жена от Пловдив бе измамена по телефона със сумата от 3800 лева. Вчера около 15.30 часа на пенсионерката е била приложена познатата измамна схема „искане на пари за спешна операция на роднина”. Тя хвърлила през терасата си 3800 лева на мним лекар, който й се обадил, че дъщеря й трябва да бъде оперирана след претърпяна тежка катастрофа.\nМишкуват в кола край Бачковския манастир\nВчера в РУП – Асеновград е бил получен сигнал от 37-годишен софиянец за кражба от лекия му автомобил. Потърпевшият съобщил, че между 15 часа и 16 часа същия ден от „Мазда”-та му, паркирана в района на Бачковски манастир, били откраднати три сака с дрехи, лични вещи, 150 лева, таблет и електронна книга. При огледа е установено, че колата е била отключена чрез подбран ключ.\nОбраха дома на пловдивчанка през прозорец\n40-годишна пловдивчанка се оплакала вчера във Второ РПУ, че около 12 часа от апартамента й на ул. „Младежка” са откраднати златни накити с неустановен грамаж, 2 лаптопа, таблет, всичко на стойност около 1500 лева. При първоначалния оглед е установено, че крадците са влезли в жилището чрез счупване на прозорец.\nНеизвестни отмъкнаха оборота на магазин\nВзломна кражба от магазин е била извършена в Пловдив вчера към 4 часа. След разбиване на входна врата крадци са взели 1300 лева от оборота на търговския обект на бул. „Ал. Стамболийски”.


Дънна платка ASUS A68HM-PLUS / FM2+ - добро решение на изгодна цена / Новини - МОСТ Компютърс\nДънна платка ASUS A68HM-PLUS / FM2+ - добро решение на изгодна цена\nПубликувано на 15/01/2015 от МОСТ Компютърс.\nASUS A68HM-PLUS/ FM2+ e дънна платка на Asus с чипсет AMD A68H FCH (Bolton D2H). Платката предлага комбинация от петкратна защита на компонентите, висококачествено озвучение и нов интуитивен и лесен за навигация UEFI BIOS на една съвсем достъпна за категорията в която попада цена.\nДънната платка поддържа процесорите на AMD от сериите Athlon/A- Series със сокет FM2+. Поддържа централни процесори с до четири ядра, както и технологията за ускорение AMD Turbo Core 3.0.\nДвата DIMM слота на платката поддържат DDR3 2400(O.C.)/2133/1866/1600/1333 MHz Non-ECC модули за оперативна памет с максимален обем от 32GB. Налице са всички необходими портове, включително два USB 3.0 порта, два USB 2.0 порта, DVI, D-Sub три аудио жака и други, а наличните слотове включват 1 x PCIe 3.0/2.0 x16, 1 x PCIe 2.0 x1 и 1 x PCI слот.\nДисковият интерфейс е представен от 4 x SATA 6Gb/s порта. Максималната DVI резолюция осигурявана от платката е 2560 x 1600 @ 60 Hz, а максималната HDMI резолюция е 4096 x 2160 @ 24 Hz / 1920 x 1200 @ 60 Hz. Налице е също Realtek ALC887-VD 8-Channel High Definition аудио кодек. Връзката с интернет се осъществява с помощта на Realtek 8111GR Gigabit LAN Controller.\nПлатката е съвместима с интегрираните в серията процесори A-Series видео карти AMD Radeon R/HD8000/HD7000 Series.\nASUS A68HM-PLUS/ FM2+ е с размери 22,6 х 18,3 сантиметра и може да се намери и на българския пазар с включен в цената гаранционен срок от 36 месеца. В комплекта са включени 2 x SATA 6Gb/s кабела и I/O Shield.\nДънна платка ASUS A78M-E Дънна платка ASUS AM1M-A / AM1 Дънна платка ASUS AM1I-A / AM1 Дънна платка ASUS A88X-PRO /FM2+ Дънна платка ASUS B85M-K /B85/LGA1150 Дънна платка ASUS VANGUARD B85\nПубликувано в Анотации и отбелязано като дънни платки, Asus на 15/01/2015 от МОСТ Компютърс. ← По-старо По-ново →


Ендодермален синусов тумор | Най-добрите лекари в България MediPro.bg\nКакво е ендодермален синусов тумор?\n9 хистологични образци на ендодермален синусов тумор в следните 11 модела\nЕндодермалният синусов тумор, известен също като тумор на жълтъчния сак, е изключително малигнен тумор, изграден от неопластично разраснали ендодермални елементи на жълтъчния мехур, примесени с екстра ембрионален мезобласт. Това е най- честият тестикуларен тумор при деца под 3 години и е известен също като детски карцином на ембриона. Тази възрастова група има много добра прогноза. За разлика от чистата форма, характерна за кърмачетата, ендодермалният синусов тумор при възрастни често се срещат в комбинация с други видове тумори на зародишните клетки, особено тератома и ембрионален карцином. Докато чистата тератома е обикновено доброкачествена, ендодермалния синусов тумор е злокачествен.\nЕндодермалният синусов тумор се среща се в млада възраст – от 16-месечна до 45-годишна, най-вече между 5 и 20 години. Клиниката е сходна с тази на другите солидни яйчникови неоплазми – историята е кратка – до 2-3 месеца (много бърз растеж). Характерни за него са нерядко настъпващите резки коремни болки, картината на остър хирургичен корем. Тя се предизвиква не толкова от торзия на тумора или масивен кръвоизлив в него, колкото от много честите руптури. В серума на жените обикновено се откриват високи нива на aлфа-фетопротеин.\nЕндодермалният синусов тумор е най-честият тестикуларен тумор на зародишните клетки в детството, представлява повече от 80% от туморите на предпубертеровите зародишни клетки. Средната възраст е от 17 до 18 месеца и с няколко изключения туморът почти винаги се появява като чиста неоплазма. При пациентите след пубертета, ендодермален синусов тумор почти неизменно е компонент на смесен тумор на зародишни клетки, с докладвана честота от 44%.\nВъпреки това той остава най-често пренебрегваната съставка на туморите на тестикуларните зародишни клетки, тъй като често е фокална и се припокрива морфологично с ембрионален карцином. Възрастовият диапазон за възрастни с ендодермален синусов тумор е от 17 до 40 години и редки случаи се наблюдават при възрастни мъже.\nСлучаите на ендодермалния синусов тумор при деца показват много други различия от тези при възрастните. В сравнение с тези при възрастни индивиди, детските тумори не са свързани с крипторхизъм, като най-често се ограничават до тестисите (84% до 94%). Имат ниска честота на метастази в ретроперитонеалните лимфни възли. Метастазират по-често в белите дробове, хистологично чисти са и обикновено нямат интратубулна неоплазия на зародишни клетки в околните тестиси. Тези разлики предполагат различни хистогенетични пътища за тези морфологично сходни тумори, настъпващи в различни възрастови групи.\nПовечето ендодермални синусови тумори са некапсулирани, сиво-жълти хомогенни маси, обикновено с миксоиден и вариращ кистичен характер. Областите на кръвоизлив и некроза могат да бъдат широко разпространени в пост пубертетни случаи.\nЕндодермалният синусов тумор показва значителна хетерогенност в архитектурата и цитологичните характеристики при микроскопия, обикновено показващи редица хистологични модели в даден случай. Улбрайт и колеги са описали първоначално 9 хистологични образци на ендодермален синусов тумор в следните 11 модела:\nНай-често срещаният ретикуларен или микроцистичен модел (фигура 1) се характеризира с изявени цитоплазмени вакуоли, които създават мрежа от силови пространства и неправилно лабиринтно подреждане на анастомозни струни от клетки с насипни пространства или микроцисти. Понякога епителните корди атенюират и се разпръскват в обкръжаващата строма като единични вретеновидни клетки. Стромата често е миксоидна.\nМакроцистичен модел се получава от коалесценцията на микроцистите\nЕндодермалният модел на синусите е най-отличителният и се характеризира с папиларно ядро от фиброзна тъкан, съдържащо централен малък кръвоносен съд, който е покрит със слой от кубовидни до колониални туморни клетки. Цялата структура е заобиколена от кистозно пространство, което от своя страна е облицовано от плоски туморни клетки. Тези гломерулоидни структури са известни като Schiller-Duval тела (фигура 3) и когато се нарязват тангенциално, могат да доведат до удължени сърцевини на влакнести тъкани, които са завити от злокачествен епител\nВ папиларния модел малки неправилни папили, със или без влакнести сърцевини, проникват в муковисцидозни пространства. Много от отделените папили или клетъчни струпвания също присъстват в кистичните пространства, които често са облицовани от кубовидни до ниски колониални клетки, понякога с ядрена конфигурация\nТвърдата структура се състои от листово подреждане на многоъгълни клетки с еозинофилна до чиста цитоплазма, добре дефинирани клетъчни граници и сравнително еднакви ядра. Този модел може да бъде объркан със семинома\nВ жлези и алвеоларни образувания, жлезите и алвеолите могат да бъдат облицовани с плосък епител или колонен, псевдостатифициран епител с четкови очертания (ентерични характеристики). Рядко може да има базови цитоплазмени вакуоли, напомнящи ранен секреторен ендометриум\nМиксоидният образец е често срещан и обикновено се свързва с ретикуларния модел, при който епителните клетки на последния получават стелатни и вретеновидни профили и постепенно се диспергират в миксоидна, вакуолирана строма\nРядко туморите на жълтъчните сакове имат клетъчна неопластичен саркоматоиден компонент. Вретеновидните клетки запазват позитивността на цитокератина\nПоливесикуларния модел показва кисти често с ексцентрично свиване, разпръснато в едематозна до влакнеста строма. Кистите са облицовани с плосък до колонен епител, а преходът от плоския до колонен епител обикновено се извършва на мястото на свиване\nХепатоидният модел (фигура 2) се среща при приблизително 20% от туморите на жълтъчната торбичка и е очевиден като малки струпвания на клетки с изобилна еозинофилна цитоплазма и голямо централно ядро. Клетките могат да бъдат разположени в гнезда, тубули или трабекули и могат да покажат жлъчна каналикуларна формация\nВ париеталния модел, в извънклетъчното пространство между туморните клетки се намира променливо количество еозинофилен субстрат в мембраната. Пациентите с ендодермален синусов тумор, лекувани чрез химиотерапия, могат да имат рецидиви с чист париетален модел\nХарактерна, но непоследователна особеност на ендодермален синусов тумор е наличието на хиалинови еозинофилни глобули. Тези глобули се наблюдават рядко при други тумори на тестикуларните зародишни клетки. Глобулите варират по размер, вариращи от 1 до 50 микрометра или по-големи.\nТе са склонни да се появят в струпвания и могат да бъдат междуклетъчни или извънклетъчни. Те са PAS положителни и диастазни, резистентни и най-често не оцветяват за алфа-фетопротеин (фигура 4). При всички типове често се наблюдават интра или екстрацелуларни PAS+ капки или глобули (aлфа-фетопротеин).\nЕлектронномикроско изследване показва епителни клетки с плътни свързващи комплекси и дезмозоми и случайни извънклетъчни лумени с апикални микровили. Нередовно оформени електронно-плътни базови мембранни материали често се наблюдават в извънклетъчни пространства и разширени цистерни от груб ендоплазмен ретикулум. Някои клетки показват немембранно свързани, гъсто осмофилни, хомогенни кръгли цитоплазмени глобули, съответстващи на хиалинните глобули. Ентеричните жлези имат микровили и виден гликокаликс.\nТуморът е екстремно малигнен, рано прораства в околните тъкани и органи, което води до изпълване на цялата коремна кухина с туморни депа. Метастазира рано по лимфен път, а и хематогенно – в белите дробове, черния дроб и други органи. Малко по-оптимистична става прогнозата с въвеждането в лечението (след операция) на химиотерапия с актиномицин Д, винкристин, циклофосфамид и други. Туморът не е лъчечувствителен. Появата на метастази и/или рецидиви може да се контролира с изследване на серумния aлфа-фетопротеин.


Месечен хороскоп за април 2019 – Козирог, Водолей, Риби - ТОПактуално - актуални новини\nНачало Хороскопи Месечен хороскоп Месечен хороскоп за април 2019 – Козирог, Водолей, Риби\nМесечен хороскоп за април 2019 – Козирог, Водолей, Риби\nРазположението на звездите не е във ваша полза\nМесец април ще се окаже доста бурен за някои зодии. Априлският месечен хороскоп вещае, че ще настъпи изненадващ обрат в отношенията между някои зодии.\nКакви изненади е приготвил още новият месец за всяка една зодия, можете да научите в следващите редове.\nЕто какво вещае априлският месечен хороскоп:\nМесецът ще донесе положителна енергия за всички представители на зодия Козирог. Влиянието на Венера ще е главният виновник за това вниманието ви да бъде привлечено от всички новости около вас. Предстоят ви много приятни изживявания, нови запознанства и приятелства. Не се страхувайте да излезете и да посрещнете щастието си.\nВ кариерен план периодът също се очертава като доста ведър. Не се задава нищо на хоризонта, което да представлява опасност за вас. Не е изключено обаче да бъдете вкарани в люти спорове с колеги или с шефовете. Вероятно те ще бъдат породени от изключително важна задача, която трябва да бъде разрешена спешно. Не позволявайте тези проблеми да ви стресират. Отделете време за себе си.\nПериодът се очертава като положителен за представителите на този зодиакален знак. Поради тази причина априлският месечен хороскоп ви съветва да се опитате да извлечете максимална полза от него. Много е важно да организирате добре времето си и то така, че да имате достатъчно време не само за работа, а и за забавления. По този начин ще внесете хармония в живота си, което ще ви направи щастливи. Не забравяйте и за семейството си.\nПрез този период кариерата ви ще процъфтява. За сметка на това обаче, не трябва да си позволявате да останете пасивни. Имайте предвид, че началниците ви вече са свикнали на вашето темпо на работа и ако го намалите, няма да останат никак доволни. От друга страна ще ви остане повече време, което можете да посветите на връзката си. Сега е времето да осъществите и някои от обещанията, които сте дали на партньора си.\nПри все, че през този период ще бъдете водени от желание за успехи в кариерата, то априлският месечен хороскоп сочи, че не е сега моментът за това. Факт е, че не ви липсва мотивация, но в същото време разположението на звездите не е във ваша полза. В този ред на мисли, по-добре би било да се фокусирате върху себе си и върху личностното си развитие.\nСега ще имате възможността да си отдъхнете и да прекарате свободното време така, както на вас ви се иска. Като цяло периодът се очертава като доста хармоничен за вас. Можете да започнете да планирате бъдещето си, няма да съжалявате за нито едно от решенията, пише zajenata.bg.\nмесечен хороскоп април\nПредишна статияМесечен хороскоп за април 2019 – Везни, Скорпион, Стрелец\nСледваща статияНай-лесните и вкусни толумбички без яйца\nМесец март ще е доста труден за тези три зодии


В село Габарево почетоха паметта на убити горяни - От деня - БНР Новини\nВ село Габарево почетоха паметта на убити горяни\nпубликувано на 22.03.17 в 12:00\nВ село Габарево, община Павел баня отбелязаха годишнина от разгрома на анархистите-горяни от четата в Павел баня. В двора на църквата са погребани останките на 15 горяни, открити в масов гроб край село Александрово, а със средства от дарения е изграден и паметник на жертвите на комунизма.\nВ Габарево се събраха и наследници на убити горяни. Деница Танева е внучка на убития през 1954 година Христо Несторов-Щахо от Гъбарево. Той е бил един от тримата лидери на Федерацията на анархистите. Преди 9-и септември 1944-та е бил партизанин, а след идването на тъй наречената "народна власт" става горянин. Успява да избяга във Франция, където е бил следен. Решава да се върне в България и да се включи във въоръжената съпротива срещу комунистическата власт. Спускат го с още един българин с парашут в Балкана край Павел баня. Срещу четиримата горяни от Павелбанската чета са изпратени 4 000 души от Вътрешни войски и от подразделения на окръжните управления на МВР от Пловдив и Стара Загора. Двама от тях успяват да се измъкнат от блокадата и да избягат във Франция. Другите двама, един от които е Щахо, са убити. Защо в учебниците по история няма нищо за горянското движение в България - първата организирана въоръжена съпротива срещу комунистическия режим.\nВнучката на Христо Несторов Деница прави равносметка на историческата памет за горяните:\nПри толкова години комунистически режим част от историята е затрита и променена и героите, които са искали да сменят режима, отдавна са забравени, погребани и изтрити от българската история. Единици хора, техни наследници, само предават информацията на семейството и рода. Никой не е проявил интерес да събере всичко като история и да напише една голяма книга. Моите деца знаят историята. Ние си запазваме традицията, историята, предаваме ги на децата си - колко трудно е било, защото горяните са били преследвани, гонени. Майка ми успя да ме запази. Аз съм с друга фамилия и по този начин успях да се изуча и да направя някаква кариера. Ние сами направихме паметна плоча на дядо ми. Тази плоча беше разбита няколко пъти и се надявам тук, в двора на църквата, да се постави една паметна плоча за идните поколения. С годините, вече трето поколение тази история се отмива и заминава.\nГоряните са вярвали в един по-добър свят, казва още Деница:\nМисля, че ги няма вече героите, които мислят за България, слагат България преди себе си и преди своите цели. Повечето в нашата демокрация поставят първо собствените си цели, след това интересите на държавата и народа.\nЩе гласувам за тези, които ще успеят да задържат децата ни в България. Нека нашите политици да помислят за нашите деца, апелира още Деница Танева, според която идеалите на нейния дядо днес донякъде са реализирани:\nВсичко е в съзнанието на хората, на това какъв човек си и какъв морал имаш. Какво можеш да си позволиш и как да си го позволиш.\nОще за горяните и спомена за тях - в звуковия файл.\nПрограма Хоризонт От деня Хоризонт до обед възпоменателна церемония горяни\n05.06.20 10:20 Политика


Stormy Garden: Оригинална корица vs. българска корица (Част III)\nНапоследък си давам привидно лесни за изпълнение обещания, след което, още при първа възможност, ги нарушавам несъзнателно и без последствия. Спазването на месечен график за постовете за сравняване на корици е едно от тези обещания, които обаче не мога да подмина с пренебрежение. Не, със сигурност не са най-важната рубрика в блога ми, но я харесвам и ми е гузно, когато престъпвам собствените си планове с мисълта, че "следващия път" също е "път". Ядът не ми позволява да се извиня, а просто да се впусна в темата на днешната публикация, за да ви покажа кои са новите седем корици, които нямам търпение да коментирам.\n"Тайната история" от Дона Тарт е една от любимите ми книги не само за тази година, но и по принцип. Не мога да си представя човек, който да не намира поне едно впечатляващо нещо в мрачния разказ за древногръцки, латински, ритуали и посвещения. Дори що се отнася до корицата. Точката ми в случая трябва да отиде за българския вариант, който всъщност е втори. Причината е, че изглежда страшно добре и привлекателна на рафта, хваща окото с избора на статуя, загатваща за съдържанието. Това може да се каже и за оригинала, но при него семплият дизайн изглежда твърде прост за съдържанието, което представя.\nПомня деня, в който получих "Момичето от влака" от Паула Хоукинс - една от първите arc бройки, поверени в ръцете ми за ревю. Помня и мисълта, която мина през главата ми, когато видях корицата на живо. Не ми хареса. Има нещо в комбинацията на цветовете и самия дизайн, което ме кара недоверчиво да присвия очи към романа. От друга страна, оригиналът е всичко, което читателят иска от търсеното заглавие - загадъчно, семпло, но все пак съответстващо на обещания разказ и неговия жанр.\nИзборът между двете издания на "Кралицата на Тиърлинг" е ясен - оригиналът е в пъти по-добър. Оригинален, впечатляващ с елементи и простота на фон, отвсякъде обира точките при сравнението. Но интересното тук е, че корицата, която виждаме в България, не е дело на роден артист, а е една от официалните обложки, съпътстващи романа. Например, същата е и във Великобритания, с малката разлика във фона. Сивият там обаче пак е за предпочитане пред жълтия. Не мога да го обясня и да се обоснова достатъчно убедително, но... просто не ми върви точно тази книга да изглежда по начина, по който я виждам всеки ден в библиотеката си.\n"Алена кралица" е една от книгите, предизвикали безобразно много\nпротивоположни мнения в книжната общност. Но мисля, че няма спор за едно - не може една корица да бъде провъзгласена за най-добра. Оригиналната е красива, мистериозна, изглежда заплашително и дава идея за развитието на действието. Детайлите са изключително красиви. Нашата версия притежава същите качества, като запазва основната идея, но я интерпретира по интересен (и изкусно осъществен) начин. А полу прозрачните надписи на живо са страхотно допълнение.\nКогато навлизах в книжната среда, още по времето на "Дивергенти", много, много, много исках да прочета "Делириум" от Лорън Оливър, но дълго време тиражът беше изчерпан и нямаше изгледи да бъде пуснат нов. По случайност на съдбата веднъж попаднах на копие втора ръка и останах разочарована както от вида на книгата в ръцете си, така и от нейното съдържание. Признавам - отне ми мноооого време да осъзная какво изобразява картината отпред. Което само по себе си говори за качеството на изпълнението. Оригиналът също не е цвете за мирисане - изобщо не ме влекат корици с хора и най-вече техните лица, особено когато нямат абсолютно нищо общо с романа.\n"Звезден полет", който приключих миналия месец, спада към категорията романи, чиито различни корици не мога да категоризирам. Обичам както оригиналната, така и нашата версия. Защото оригиналът, например, загатва за нещо магическо и просто изглежда много задоволяващо с комбинацията от синьо и златисто. Докато българската е страшно красива и детайлна, макар и да изглежда малко повече като снимка от енциклопедия. Не мога да избера една най-красива - и двете са прекрасни!\nПоследната книга, която много искам да коментирам, е прелестната "Самодива" от Краси Зуркова. И мисля, че тук всички ще сме на едно мнение. Българската версия не може да бъде надмината. Оригиналът (първо публикуван в Щатите) показва маковете, тясно свързани с историята, но нашата версия отваря вратите към магическия свят на Теа още по-широко. Черното, изящният силует на самодивата, маковете - изобразени са точно така, както читателят би си представил описаното от Краси. Елегантна е, примамваща, безкрайно красива. И несъмнения победител в "дуела".\nПубликувано от Eva Koycheva в 12:56 ч.


Утвърден литературен конкурс събира млади поети в Стара Загора - Ст. Загора - DarikNews.bg\n13 юли 2021 09:59\nСтара Загора ще бъде домакин на Националния младежки конкурс за поезия „Веселин Ханчев“.\nКонкурсът е обичан и популярен сред младите автори от страната и се е утвърдил през годините като необходимост за тяхното развитие. За много от участниците той е първо признание, първа публикация, първа стихосбирка.\nВ конкурса могат да участват всички автори, навършили четиринадесет и не по- възрастни от двадесет и пет години към датата на отчитане на конкурса – 29 октомври, които нямат издадена стихосбирка.\nРезултатите от ХХХVІІІ Национален младежки конкурс за поезия „Веселин Ханчев” ще бъдат обявени на Гала вечер на отличените участници на 29 октомври.\nТворби на участниците се приемат до 30 септември на: e-mail: lib@rodina-bg.org , факс: 042 603 950 или с препоръчана кореспонденция на адрес: 6000 Стара Загора, бул. „Руски“ 17, Библиотека „Родина”.\nГабриела Манова спечели Златното яйце на конкурса „Веселин Ханчев”\nпоезия творби Веселин Ханчев млади поети Творческа работилница Национален конкурс Златното яйце


Защо човек трябва да си поставя далечни цели в живота? | Образованието БГ\nНачало » Новини » Любопитно » Защо човек трябва да си поставя далечни цели в живота?\nЗащо човек трябва да си поставя далечни цели в живота?\nЧовек разполага с живота си според своите разбирания. Но един празен живот без цели, неполезен за никого, е изгубен. Необходими са далечни цели, към които личността да се стреми. Тези цели са част от житейската програма на човека, съобразени с неговите възможности, способности и талант. Далечните цели в живота трябва да са възвишени, но постижими, да насочват към усъвършенстване, към борба и творчество. Това са цели не само в професионалната сфера, но и в други области от живота, в които човек може да бъде максимално полезен. Понякога целите трябва да се променят поради изменение на обстоятелствата. Необходимо е всеки да има дългосрочна програма с далечни цели в живота, стремежът и изпълнението на които извисява и усъвършенства, прави живота съдържателен и полезен.\nЗащо трябва да уважаваме възрастните хора и да обичаме децата? Всичко, което трябва да знаеш за закаляването на човешката воля Проф. Танев: В най-скоро време заплатите на учителите трябва да бъдат вдигнати 5 уникални филма които трябва да гледате Закрилникът на дърветата – една от интересните детски игри на открито 23 неповторими цитата за книгата


Екологично чиста печка: екологично отопление - Дизайн - 2021\nПечки: изберете производителността за по-малко замърсяване\nКамини на Филип\nна фини частици са новото предизвикателство на качеството на въздуха в градовете, С оборудването с печка или a дървена или пелетна вложка, ние допринасяме за тяхното намаляване и ограничаване бюджет за отопление.\nМетрополи Гренобъл-Алпи и няколко градове с повече от 250 000 жители има вероятност да изпитат периоди от тежко замърсяване, предлагам a премия от 800 евро лица с открита камина или уред отопление дървен материал преди 2002 г., ако закупуват 7-звезден модел на Green Flame (или еквивалентен) и унищожават остарелото оборудване. Врагът да свали: фини частици, които не се произвеждат само от дизелови двигатели на автомобили.\nПрочетете също> Печки: какъв дизайн ги донася\n7-звезден зелен пламък за пелетна печка "Marianne". Водоустойчив, може да бъде свързан за управление чрез смартфон. 6 и 9 kW, ефективност по-голяма от 90%.\nСпоред Гренобъл-Алпите " нагреватели лошото дърво допринася за замърсяването на въздуха от фини частици (до 75% от емисиите в периоди на силен студ) и може да е причина за това пикове на замърсяванеОттук и значението на оборудването с устройство от последно поколение - печка или камина с дърва за огрев или пелети след 2002 г. - и за изгаряне на пелети или дърво качество. СпоредАгенция за управление на околната среда и енергията (Адеме), от 7.8 милиона дървени домове за горене или за част от тях, половината щеше да го направи остарели устройства.\nСъщо така прочетете> 15 дървени печки (или гранули) тенденция\nОт януари 2018 г., специфичен енергиен етикет\nЦентрална, напълно остъклена, тази зрелищна камина "Zelia 908" е не по-малко от Green Flame 7 звезди. Мощност 11 kW, ефективност 77.9%.\nПелетната печка "Sissy P / I" е хидравлична печка, т.е. свързваща се към отоплителния кръг на къщата. С мощност от 16 kW, тя има производителност от 93.6%.\nСега, печки и камини затворени трупи или пелети имат и техните етикети енергия, Създадена от Европа, тя показва класа на енергийна ефективност на устройството (от G до A ++), неговата мощност и, за печки свързан с a радиаторна отоплителна мрежа (така наречените "хидро" печки или котли), топлинната енергия, доставяна на водата. Този етикет обаче не информира потребителите въглероден оксид и фини емисии на частици. Това прави френският етикет Зелен пламък, Известна, постоянно развиваща се, тя представлява отправна точка по отношение на постиженията на. T уреди за изгаряне на дърва. Така, от началото на тази година, 5-звездният клас е премахнат. Само устройства от класове 6 и 7 могат да показват Етикет с зелен пламък. Класът от 7 звезди е най-ефективен от гледна точка на емисиите на въглероден оксид и фини частици, независимо дали в присъствието на уред за дървени трупи или пелети. Ето защо публичните власти запазват за него субсидиикато сертификати за спестяване на енергия или ЕРС, данъчен кредит или ISCED, премия за защита на банкомати и др. Нещо повече, звездите от клас 6 ще бъдат премахнати от 2020 година Устройство от 7 звезди е равносилно на инвестиране за бъдещето.\nРазлични видове уреди, между печки и затворени камини\nЦилиндричната печка "Интеграл" предлага и друга визия на огъня. Тя може да бъде монтирана на стена, стояща или централно разположена. Мощност 11.2 kW, ефективност 77.9% (Зелен пламък 7).\nКласическата печка "Glicourt", налична в 5.6 kW (77% ефективност) или 8 kW (82.4% ефективност), се произвежда във Франция. Облечен в стомана, той съществува с дървена врата.\nВече не представяме печки и вложки. Тези последнивградена в камината да замени открити пожари които, силно замърсяващи и неотоплявани, не са разрешени Франция само за удоволствие. Печки и затворени камини през последните години. запечатанте отстраняват въздуха, необходим за изгарянето, като по този начин избягват всякакъв Студен въздух в къщата, както и проблемите с контролираната механична вентилация (VMC) и кухнята, на хидравлични устройства (или котли) са свързани към радиаторна верига и може да завърши отопление или дори в добре изолирана къща подгрявайте битовата гореща вода съхранени в балон. на печки и затворени огнища може да бъде свързан и с канална система, която може да транспортира част отгорещ въздух произведени в други части на къща.\nСъщо така прочетете> Pinterest: 7 deco дневни с вградена камина\nПрез 2018 г. печките са предмет на най-новите технологични иновации\nГотварската печка "Saudoy" е водоустойчива, така че е съвместима с много изолирани жилища. Благодарение на широчината си от 110 см, той приема дървени трупи от 50 см. Мощност 9.1 kW. Добив 77.6%.\nПокрита с бяла, червена или антрацитова керамика, тази леко конична печка на дърва загрява дифузията на топлина. Мощност 7 kW. Добив 83.59%. Дървените трупи с дължина 20 cm.\nПодобно на печки на пелети, има камини с автоматично подаване, благодарение на a дървен резерв на гърба на устройствата. Някои от тях са оборудвани със сонда температура вътре в камината, може да се контролира автоматично и дистанционно чрез контрола на жребия, който определя скорост на изгаряне, Но когато става въпрос за автоматизация, уреди за пелети са, с газови уреди, непобедим: те започват, спират и дистанционно програмиран чрез смартфона, което също дава възможност да се провери резервът на пелетите качество на горенетоИ т.н. Някои от тях са оборудвани с феновете мълчат, други намаляват ниво на звука чрез рязане на вентилатора, в ущърб на по-доброто разпределение на вентилатора топлина.\nПрочетете също> Достатъчна ли е печката за отопление?\nГазовата печка, градска алтернатива на избор\nПрактичен, бърз, ефективен, чист, градски ... печки и газови вложки не пропускайте аргументи и съблазнявайте все повече и повече френски. Ако сте свързани с градска газова мрежа, тези устройства, които предлагатвъншен вид на дървеното отопление (фиктивни трупи, по-реални от живота, танцуващи пламъци ...), показват връщания, които надвишават 80%. По-скоро за градските жители, които не могат да съхраняват пелети и дори по-малко дърво, те идват поддръжка на отоплителната система съществуващ. Първият старт е почти мигновен, като натиснете един бутон, както и да спрете. Те се контролират лесно, благодарение на a дистанционно управление или чрез a смартфон, Освен това те не изискват поддръжка, тъй като не генерират без сажди или прахи работят дори в случай на прекъсване на захранването.\nКачеството на дървесината е това на горене\nа добра дървесина е суха дървесина, чието съдържание влажност е по-малко от 20%. Ако тя достигне 30%, емисиите на частици се умножават по 8. дневниците трябва да бъдат разделени (за да се осигури по - добро сушене) и. t обелена, на смолист не са добри гори за отоплениезащото тяхната калоричност е по-ниска от тази на твърда дървесина и запушват устройствата. на качествена дървесина удължава живота на оборудването и димохода, ограничава производството на пепел, подобрява сигурността (нисък бистраж) и оптимизира комфорта (лесно запалване, бързо покачване на температурата, хубав пламък), Важно е също да изберете a адаптирана печка, и да го поставите от квалифициран специалист (Qualibois и RGE). на гранулите трябва да бъдат сертифицирани NF Solid Biofuels, DINplus и ENplus. Това е гаранция за качество на горивото (размери, произход на дървесината, съдържание на влага, калоричност ...).\nВидео: Малки пелетни печки (Ноември 2021).\nCopyright 2021 \_ Finish - За Довършителни Работи И Подобрения В Дома Си \_ Печки: изберете производителността за по-малко замърсяване


„Спасените”: Щастлива без ръце – да оцелееш и обичаш отново - bTV Новините\nИсторията на Маргарита Грачева, която поиска развод от съпруга си, а той отсече ръцете ѝ\nПубликувано в 17:59 ч. 12.09.2021 г. - Обновено в 18:03 ч. 12.09.2021 г.\n11 декември 2017 година. Датата, която цяла Русия запомни. Запомнете и името на една жена - Маргарита. Запомнете и лицето ѝ. Ужасът, който я сполетява, разтърсва цялата страна, а тя никога повече няма да бъде същата. След като иска развод от съпруга си, той решава да я накаже, като отсича ръцете ѝ с брадва.\nВ следващите дни и месеци медиите следят съдбата ѝ. Това е новина „номер едно” в новинарски емисии дори отвъд Русия.\nМаргарита Грачева се превръща в символ на борбата срещу домашното насилие, защото пада жертва на желанието си за свобода.\nЧетири години по-късно Маргарита е друга. По-силна. Щастлива. И с очи, вперени смело в светлото бъдеще.\nМаргарита, здравей, благодаря ти, че отделяш време за българските зрители. Цяла Русия преживя твоята трагедия. Но българите ще я чуят за първи път. И вярвам, че твоето послание ще бъде ценно за всички ни. Затова, нека те върна четири години назад към момента, който преобърна живота ти.\n"Не само Русия преживя този ужас. Моята история отразиха и медиите от САЩ, Италия, Испания. Бях женена за съпруга си вече пет години, родиха ни се две прекрасни деца. Но дойде момент, в който нещата не вървяха и поисках развод. В отговор на това, той ме заведе в гората и отсече ръцете ми с брадва."\nНищо не предвещавало тази трагедия. Маргарита и Дмитрий имали връзка дълги години. След това сключили брак, родили им се двама сина. С времето обаче те охладнели един към друг. Според Маргарита съпругът ѝ започнал да проявява необоснована ревност. Тя решила, че е най-разумно да се разведат. Това решение отключва в Дмитрий непознати черти на характера му.\nИмала ли си подозрения, че той е способен да реагира по такъв начин?\n„В моя случай нямаше никакви индикации, че той може да ми причини това. За тези пет години брак, той никога не ми е посягал, нито ме е заплашвал. Проблемите започнаха, след като поисках да се разделим. Месец преди той да ми посегне с брадвата, ме заплаши за първи път с нож, но не ми е посягал.“\nЗаради заплахата с нож, тя подава жалба в полицията. По думите ѝ, оттам не реагират адекватно – правят единствено устна забележка на съпруга ѝ. Казват ѝ, че това се случва ежедневно.\nСмяташ ли, че ако те бяха реагирали тогава, може би нямаше да се стигне до трагедията?\n„Да, убедена съм в това. Полицаят, който прие жалбата ми, просто си бъбреше със съпруга ми като с приятел. Но не направи нищо повече от това. И съм сигурна, че ако имаше адекватен закон за домашното насилие в Русия, това щеше да бъде предотвратено.“\nНа 11 декември 2017 г. Маргарита тръгва за работа. Дмитрий ѝ предлага да я транспортира с колата. Тя се съгласява, защото в последния месец след заплахата с нож, той се държал добре. Но вместо на работа, я води в гората. Всичко е предварително планирано – взел е брадва и въжета. Връзва я, отсича ръцете ѝ, а после нанася удари по краката ѝ.\n"През цялото време си мислих за децата. Притеснявах се дали той няма да направи нещо и на тях. Умолявах го да спре, казвах му, че ще се съберем отново, че всичко ще е наред, че няма повече да подавам жалби в полицията. Просто всеки човек в моята ситуация би търсил начин да се спаси. Тогава си мислих, че след като той ми отреже ръцете, ще мине към краката, към главата и ще ме направи на парчета. Така че донякъде това, че бях жива, макар и без ръце, ме направи късметлийка, защото беше по-малкото зло“, разказва Маргарита.\nСлед като Дмитрий изпълва плана си, транспортира Маргарита до болницата, а той самият се предава. По-късно, в съда, той казва, че осъзнава какво е извършил, но не могъл приеме факта, че семейството му се разпада.\nСлед като Маргарита е настанена в болница, полиция и лекари се втурват към местопрестъплението, за да търсят частите от ръцете на Маргарита и да се опитат да ги спасят.\n„През цялото време бях в съзнание. От момента, в който той ми отряза ръцете, пътуването до болницата, помня целия ужас. Но макар да ми се случи това, аз все пак смятам, че имаше много благоприятни фактори, които ме спасиха до някаква степен. Температурата в гората беше около 0 градуса, което съхрани едната ръка. Така, лекарите успяха да я спасят и да я съшият отново. Не успяха да спасят другата, но пък добри хора събраха пари за протеза“, добави тя.\nЗнаеш ли, Рита, мисля, че точно това те прави различна – ти виждаш позитивните неща дори в това, което си преживяла.\n„Не съм си и представяла, че мога да седя и да се самосъжалявам. Трябваше да мисля за децата си, това ми даваше сили. А и имах подкрепата на цялата страна.“\nЛекарите извършват пет операции на лявата ръка и успяват.\n„Имах осем счупвания на другата ми длан. Беше на три парчета и се наложи да ми присаждат вени, за да могат да я възстановят. В момента ръката ми е около 10-15% функционална, имаше след това много дълга рехабилитация, но няма как да бъде възстановена изцяло“, добави Маргарита.\nДругата не успяват да спасят, но хора от целия свят събират близо 50 000 евро, за да подарят на Маргарита бионична протеза. Така се появява и името ѝ в социалните мрежи: „мама-трансформър”.\n„Когато си помисля, че искам да хвана нещо, протезата се отваря. Управлява се от мозъчни импулси – силата на мисълта изпраща сигнали към мускулите на ръката и те карат протезата да работи“, обясни младата жена.\nСлед ужаса, който преживява, Маргарита активно започва да защитава правата на жените като посланик на борбата срещу домашното насилие. Става водеща и на телевизионно предаване, посветено на темата.\nТи участваше в много предавания в Русия, за да разкажеш историята си. Смяташ ли, че медиите помогнаха за справедливо наказание на Дмитрий?\n„О, да. Първоначално властите искаха да му дадат от три до пет години. И благодарение на това, че моята история беше силно отразена в медиите, те го осъдиха по няколко члена от наказателния кодекс за общо 14 години.“\nСтрахуваш ли се от момента, в който той ще излезе?\n„Разбира се. Още докато ме караше до болницата, той продължаваше да ме заплашва. Заплашваше в това число и моите родители и близки. Наистина изпитвам страх от момента, в който той ще бъде на свобода. Просто не се чувствам защитена от държавата чисто законодателно.“\nКакво казваш на децата си за техния баща?\n„Те бяха твърде малки тогава и съвсем наскоро научиха какво точно се е случило. Знаят най-общо, че той го е направил. И ако проявят интерес в бъдеще за това, ще могат да прочетат книгата, която написах заедно с майка ми.\nДа, книгата ти се казва „Щастлива без ръка”. Наистина ли си щастлива без ръка?\n„Да! Не само, че се смятам за щастлива. Мисля, че съм щастлива повече от всякога.“\nИ така, между съдебните дела, дългите рехабилитации, грижата за двете ѝ деца, Маргарита среща едно добро сърце и решава да отвори своето сърце за него. През 2020 г. сключва брак с най-голямата ѝ опора – Максим.\nКак намери смелост да заобичаш и да се довериш отново?\n„В началото имах толкова много съдебни дела, операции и рехабилитации, че въобще не ми беше хрумвало да имам очи за друг мъж. Но смятам, че не можеш да осъждаш всички мъже само заради един конкретен човек. Много жени-жертви на домашно насилие ми пишат за съвет – те казват, че не могат да си представят да бъдат с мъж отново. Аз им казвам да дадат шанс, когато се почувстват готови.“\nВ края на август тази година Маргарита става майка за трети път. Кръщава детето си Ярослав – да бъде с ярка слава. Загърбила е болката и горчивината. Смирена е и по-силна.\nТаиш ли гняв във себе си. Трудно ли е да простиш?\n„Вече по никакъв начин не се свързвам с този човек. Оставих това зад гърба си. Най-вероятно съм му простила. Но искам той да разбере и да осъзнае какво всъщност направи и да се разкае искрено за постъпката си.“\nА сега за какво си мечтаеш?\n„Имам от най-обикновени до велики мечти. Сега голямата ми мечта е да се науча да си връзвам косата, защото на този етап не мога да го правя сама. Но пък ето, от една такава дребна мечта ще вървя и към голямата ми мечта - по моята книга един ден да бъде направен филм.“\nНа финала Маргарита ни казва, че ще продължи да се бори срещу домашното насилие. Ще настоява за по-справедливи наказания. За по-малко жени, които да леят кръв и сълзи, Защото никоя жена не заслужава да повтори нейната история.\n„Скъпи българки, не търпете насилието. Не мълчете! Съберете смелост, тръгнете си. Зная, че е трудно, че е сложно, но е възможно! Просто го направете!“, обръща се Маргарита.


Човекът е своето плацебо. Важната роля на ума, която не винаги осъзнаваме – Умни Книги\nНачало / Личностно развитие / Самопознание и самопомощ / Човекът е своето плацебо. Важната роля на ума, която не винаги осъзнаваме\nДжо Диспенза е доктор по хиропрактика. Посветил е живота си да помага на хората да използват най-новите открития в невронауките и квантовата физика не само, за да се излекуват от болести, но и да се радват на пълноценен и щастлив живот. Джо Диспенза е търсен лектор в над 26 държави по света, телевизионен водещ и водещ на онлайн курсове по самолечение, автор е на поредица хубави книги. Заедно с учени от други области, участва в изследвания по темата за самоизлекуването.\nКогато е бил на 23 години, Джо Диспенза претърпява тежка пътна катастрофа, счупва шест ребра и уврежда гръбначния си стълб. Изправен е бил дилемата дали да се подложи на сложна операция, която не му е гарантирала пълно оздравяване, или да поеме сам кормилото на своето излекуване.\nСлед девет седмици и половина след злополуката, Джо се изправя и навлиза отново в живота напълно възстановен. Споделя, че тридесет години след инцидента, гърбът почти не го е болял. Дължи го на плацебо ефекта.\nОсновната теза на „Човекът е своето плацебо“ е, че плацебо ефектът е нашата собствена реакция към убеждението, че имаме катализатор на лечение. Джо Диспенза счита, че възстановяването е вплетено в самата тъкан на телата ни и след като разберем как става това, можем да започнем преднамерено да направляваме собствените си физиологични процеси, хормони, протеина, нервните пътища за изпращане на сигнали.\nВ своята книга „Човекът е своето плацебо. Важната роля на ума, която не винаги осъзнаваме“, Джо Диспенза отбелязва:\n„Щастлив съм да отбележа, че макар все още да не разполагаме с всички отговори за овладяването на силата на плацебо, хората използват тези идеи точно сега, за да осъществят изключителни промени в живота с – такива, които много други хора смятат за невъзможни.\nТехниките, споделени с вас в настоящата книга, не се ограничават само до лекуването на физически заболявания. Те се употребяват и за подобряване на всеки един аспект от живота ни.Надявам се, че книгата ще ви вдъхнови да ги опитате и така да си дадете възможност да осъществите във вашия живот същия род привидно невъзможни промени.“\nКои са основните теми, които „Човекът е собственото си плацебо“ разглежда?\nВлияят ли негативните, „отчаяни“ мисли при драматичните събития, които са част от живота ни;\nИма ли научни открития за плацебо ефекта?\nКаква е физиологията на мозъчните процеси при активиране на плацебо ефекта;\nКак плацебо влияе на тялото ни;\nКак мислите променят мозъка и тялото;\nДоколко сме податливи на внушенията;\nКак нагласите, убежденията и възприятията променят цялостно личността ни;\nИма ли връзка между квантовата вселена и плацебо;\nПо какъв начин медитацията подсилва действието на плацебо.\nУвлекателно написана, с много научни аргументи и примери, книгата „Човекът е своето плацебо“ грабва и държи в плен от първата до последната страница. Сред главните достойнства на книгата следва да причислим и цветните приложения на физиологически и биологически процеси, техниките за медитация, лично съставени от Джо Диспенза, както и достъпния език, на който авторът пише за сложни и все още неизвестни за нас теми с огромно значение за здравето и благоденствието ни. Много доброто книжно тяло и превод от английски на български език също допринасят за хубавите впечатления и ползи от книгата.\nНакратко, една много полезна, ценна и достоверна книга, която помага на хората, доверяващи се на себе си и на силата на плацебо ефекта, заложен в нас – това е „Човекът е своето плацебо“ от Джо Диспенза.\nВиж Откъс от “Човекът е своето плацебо” на Джо Диспенза\nНапишете първия отзив за „Човекът е своето плацебо. Важната роля на ума, която не винаги осъзнаваме“ Отказ


Наистина универсален | твоят Бизнес - списание за предприемчивите българи\nНачало » автомобили » Наистина универсален\nТри дена имаме възможност да се впуснем в силно адреналинни преживявания с джипове\nВ Стара Загора на 24 и 25 април се проведе първият кръг от националния шампионат по Off-Road.\nДо там пътуваме с Toyota RAV4, който ни е предоставен за test-drive от официалния вносител на марката "ТМ Ауто". Веднага бързам да уточня, че не сме подложили автомобилът на зверското напрежение по екстремни планински участъци, защото неговата концепция не е такава. Управляваме високопроходим автомобил с 2-литров дизелов мотор common rail и ...к.с. под капака.\nRAV4 е леко освежен и това може би е сигурен признак, че само след две години ще се появи ново поколение на този модел. Все пак доминират чертите по-скоро на класически всъдеход, отколкото на кросоувър. Сядаме удобно - седалките и облегалките се регулират в различни посоки. Воланът също се регулира във височина. Интериорът би задоволил и придирчивите. Има удобни ниши и поставки за дискове, очила и други дреболии.\nПътниците от втория ред също могат да променят позицията на отделените си едно от друго места, дори да подремнат почти като в самолет.\nНа централната конзола e аудиосистемата със CD-чейнджър, малко по-надолу - климат-контрол с приятен дисплей. Там се изписва също и моментният и средният разход на гориво. По-голямата част от управлението на функциите е изнесена на волана, което е много удобно и не разсейва шофьора по време на пътуване.\nВеднага трябва да отбележа грижата за безопасността. Системата VSC не подлежи на изключване. В момента, в който потеглите, звуков сигнал започва да напомня, че сте без колани, след секунди пищенето става непоносимо и не спира, докато не ги сложите. Това носи поне три точки от максималните 5 от краштестовете на EuroNCAP. Шест въздушни възглавници, включително и въздушни завеси, също се грижат за безопасността. Антиблокиращата система работи еднакво добре и на горещ асфалт, и на лед.\nСтабилизиращата система против поднасяне също не подлежи на изключване\nТака че автомобилът не предразполага към динамична езда, а по-скоро към плавно, спокойно и сигурно управление.\nПървият тест е в тесните, централни софийски улички, които от двете страни са буквално блокирани от паркирани автомобили, но благодарение на сервото нашият джип маневрира с изключителна лекота, когато трябва да завиваме. И докато другите правят по няколко маневри, за да успеят, ние се справяме само с една.\nНай-сетне тръгваме по магистрала "Тракия". Все пак не може да се отрече удоволствието да гледаш "отгоре". Шумоизолацията е на високо ниво, песента на агрегата се чува едва при повече от 4000 об/мин. Нагласяваме климатика на желаната температура. Благодарение на късата си база автомобилът е с добра геометрична проходимост. Затова спомага и пълноприводната трансмисия със\nсиметричен централен диференциал. Заради електрониката в нея спирачките поддържат буксуващите колела и така автомобилът излиза от по-тежки положения. Тях ги изпитваме във вилната зона на Стара Загора. Все пак искаме да видим как се справя джипът, ако решим да идем до вилата, до която например се стига само по-черен път. Уверявам ви, че ще стигнете. Дори по-късно бяхме убедени, че RAV4 щеше да преодолее и трасето на състезанието из планината, без разбира се екстремните участъци (все пак 42о-ово спускане, около 35о страничен наклон и големи камъни в реката са само за специално подготвени машини).\nС възможностите си за реорганизация салонът наистина доказва универсалността на RAV4. Задните седалки могат да бъдат преместени, сгънати, дори демонтирани с лекота. Дъното на багажника е спуснато максимално, като по този начин се печели не само обем, така по-лесно се товарят тежките багажи.\nБазовата версия на модела R1 е с 5 врати и механична предавателна кутия, ABS, стабилизираща система, такава против буксуване, сервоустройст во на волана, регулируема във височина шофьорска седалка, електрически стъкла и огледала, фарове против мъгла и още дълъг списък от приятни изненади. Версията с три врати се съчетава с обзавеждане R3, автоматична трансмисия, кожен салон и шест въздушни възглавници.\nВ града или по време на екскурзия RAV4 си остава един наистина полифункционален автомобил.


Закупете Персонален соларен телескоп Coronado PST в онлайн магазина zoom-n-joy.bg\nПерсонален соларен телескоп Coronado PST\nИД на продукт: 71794\nПерсоналният соларен телескоп (PST) е иновация от Coronado. Най-популярният телескоп в света за наблюдение на Слънцето. Този изключително преносим специализиран соларен телескоп с диаметър 40 mm включва изцяло вътрешна несменяема и безопасна за ученици и студенти соларна филтрираща оптика с пропускаща лента от 1,0 ангстрьом водород-алфа (HA) за отлична детайлност на повърхността. PST ще Ви покаже динамичните, непрестанно променящи се изпъкнали части по ръба на Слънцето, както и пълнежи и други детайли на повърхността с невероятни детайли, всички в светлия и отличителен червен цвят на водород- алфа светлината.\nИзучаването на слънчевия диск вече е достъпно за любителя астроном. PST осигурява същите технология и качество, използвана в телескоп от серията SolarMax, достъпни за начинаещия соларен астроном на цената на няколко единични висококачествени окуляри.\nОборудван е със специализирана оптична система HA с диаметър 40 mm с 30 mm вътрешен еталонен основен блокиращ филтър и вградено фокусиращо устройство, както и елементи за фина настройка на пропускащата лента и вграден соларен визьор. Фокусно разстояние 400 mm, фокусно отношение f/10, с окуляр Kellner 20 mm. Триножникът не е включен в комплекта.\nОпциите за монтаж включват използването на стандартен фотографски триножник (телескопът има резба за стандартен монтажен болт за камера 1/4-20), Infinity AZS или монтировка Meade DSM с компютъризирана технология Autostar и GoTo. Разкрийте изцяло нов свят на астрономията с Coronado PST.\nПропускаща лента aнгстрьом водород-алфа (HA)


Стефан Константинов: Трябва да намалим броя на болниците - Телевизия Европа\nСтефан Константинов: Трябва да намалим броя на...\nСтефан Константинов: Трябва да намалим броя на болниците\nВ здравеопазването ни трябват дълбоки и смислени реформи, а не просто козметика, каза в интервю за БТА министърът на здравеопазването Стефан Константинов. За да е устойчива здравната система, трябва да има предвидимост и да има механизми, по които се планират болничните услуги, смята министърът. Според него момента принципният, голям проблем в страната е раздробеността на болничната система и множеството болници. „Това пречи на концентрирането на ресурси и води до „размотаване“ на пациента, до липса на ангажираност и на отговорност“ – заяви Стефан Константинов. По думите му трябва да има лечебни заведения, в които пациентът получава помощ от А до Я. Има държавни болници, които са врата до врата, а това не е нужно, коментира той. Промените ще станат факт след като се изменят някои текстове в закона за лечебните заведения и най-вероятно това ще бъде през 2013 година, каза министърът на здравеопазването.\n„Имаме много болници и броят им трябва да бъде намален. Ясно е, че това не може да стане по административен път. Възнамеряваме за следващата година броят на новите договори, сключени със Здравната каса, да не е по-голям от броя на сключените предходната година. Ако се появи нова болница, ще трябва друга да излезе от публичното финансиране, за да може да запазим паритета, а след време, със спазването на медицинските стандарти и качество, те ще се отсеят сами“ – каза министърът на здравеопазването.\nБъдещето на спешната помощ в България ще бъде такова, каквото е в останалите развити държави – в линейките ще работят парамедици, в спешните отделения на болниците – лекари, заяви Стефан Константинов. Неговото мнение е, че трябва да се запази потребителската такса, която пациентите заплащат, защото това е начин гражданите да разберат, че здравеопазването се заплаща, а размерът зависи от икономическото състояние и политиката на държавата, от доходите на гражданите. Стефан Константинов посочи, че дълги години в България министърът на здравеопазването ще е една от най-нехаресваните фигури във всички правителства.